01/12/2017 | Administración LocalMunicipal
Boimorto
Resolución de alcaldía 489/2017-27/11/2017: Convocatoria e bases específicas para a formación da bolsa de traballo para realizar contratacións laborais temporais como xerocultor/ auxiliar de xeriatría da Residencia de persoas maiores e Centro de Día

Resolución de Alcaldia numero 489/2017 de data 27/11/2017: Convocatoria e bases específicas para a formación da bolsa de traballo para realizar contratacións laborais temporais como xerocultor/ auxiliar de xeriatría da Residencia de persoas maiores e Centro de día do Concello de Boimorto. Visto que o decreto de data 27/11/2017 deroga con efectos 31/12/2017 as bolsas de traballo I, II, III, IV e V praza de xerocultor/ auxiliar de xeriatría e ante a necesidade urxente de ter unha nova bolsa de traballo deste persoal laboral temporal para nomeamentos interinos ou contratacións temporais no posto de xerocultor/auxiliar de xeriatría da Residencia de persoas maiores e Centro de día do Concello de Boimorto segundo informe de dirección de data 27/11 /2017. Visto o informe de secretaria intervención en relación con esta formación de bolsa do persoal laboral temporal de data 27/11/2017. En uso das facultades outorgadas a esta Alcaldía polo artigo 21.1g) da Lei 7/1985 do 2 de abril do réxime local en materia de persoal polo presente, RESOLVO: PRIMEIRO.- Acordar a convocatoria para a formación da I bolsa de traballo para realizar contratacións laborais temporais e/ou nomeamentos interinos como xerocultor/ auxiliar de xeriatría da Residencia de persoas maiores e Centro de día do Concello de Boimorto facendo a súa selección por oposición e aprobar as bases que rexerán a formación e funcionamento da bolsa de traballo tal e como a continuación se reproducen O obxecto da convocatoria é a formación da I bolsa de traballo para realizar contratacións laborais temporais e/ou nomeamentos interinos no posto de traballo de xerocultor/ auxiliar de xeriatría da Residencia de persoas maiores e Centro de día do Concello de Boimorto para nomeamentos interinos ou contratacións temporais no posto de xerocultor/ auxiliar de xeriatría da Residencia de persoas maiores e Centro de día. As funcións a desarrollar serán: As expostas na memoria de iniciativa pública na actividade económica para a Residencia e Centro de día que foi aprobada polo Pleno municipal o 27/07/2011 e que se detallan a continuación: - Hixiene persoal do usuario. - Limpeza e mantemento dos utensilios do residente, facer as camas, recoller a roupa, levala á lavandería e colaborar no mantemento das habitacións. - Lavado e pasada do ferro da roupa dos usuarios. - Limpeza en xeral das instalacións. - Dar de comer a aqueles usuarios que non poidan facelo por sí mesmos. - Ocuparse da recepción e distribución das comidas ós usuarios. - Realizar os cambios de postura e aqueles servizos auxiliares de acordo coa súa preparación técnica e lle sexan encomendados. - Comunicar as incidencias que se produzan sobre a saúde dos usuarios. - Limpar e preparar o mobiliario, materiais e aparatos da caixa de primeiros auxilios. - Acompañar ó usuario nas saídas, paseos, xestións, excursións, xogos e tempo libre en xeral. - Colaborar co equipo de profesionais mediante a realización de tarefas elementais que complementen os servizos especializados de aqueles, en orde a proporcionar a autonomía persoal do residente e a súa inserción na vida social. - En todas as relacións ou actividades co residente, procurar complementar o traballo asistencial, educativo e formativo que reciban dos profesionais respectivos. - Actuar en coordinación e baixo a responsabilidade dos profesionais dos cales dependan directamente. - Gardará absoluto silencio sobre os procesos patolóxicos que sufran os residentes, así como os asuntos referentes á súa intimidade. - En xeral, todas aquelas actividades que lle sexan encomendadas, que estean incluídas no exercicio da súa profesión e preparación técnica, e que teñan relación co sinalado anteriormente. Ademais tamén as aprobadas por decreto de alcaldía núm.96/2017 de data 31/03/2017 que se detallan a continuación: Encomendar que a tarefa de administración da medicación sexa realizada polo persoal xerocultor, en ausencia do/a ATS, seguindo as pautas informadas por escrito polo/a ATS. A ATS deixará preparada para cada usuario a medicación que debe ser administrada segundo a folla de medicación activa e pautas médicas que constan no expediente de cada usuario. En ningún caso, o persoal xerocultor, poderá separarse das pautas do/a ATS. A ATS farase responsable de seguir as pautas médicas. Lei 7/1985, de 2 de abril, Reguladora das Bases do Réxime Local; Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local; Lei 5/1997, de 22 de xullo, de Administración Local de Galicia; Real Decreto lexislativo 2/2015, do 23 de outubro, polo que se aproba o texto Refundido da Lei do Estatuto dos traballadores; Decreto 95/1991, do 20 de marzo pola que se aproba o regulamento de selección de persoal da Comunidade Autónoma de Galicia; Lei 30/84, de 2 de agosto, de Medidas para la Reforma de la Función Pública; Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada; Real Decreto 896/1991, de 7 de xuño, de regras básicas e programas mínimos a que se debe axusta-lo procedemento de selección dos funcionarios da Administración Local; e supletoriamente, o Real Decreto 364/1995, de 10 de marzo, polo que se aproba o Regulamento Xeral de ingreso do persoal ó servizo da Administración Xeral do Estado. Lei 39/2015, de Procedemento Administrativo Común das Administracións Públicas. Lei 40/2015, de Réxime Xurídico do sector Público. Lei 2/2015 do Emprego Público de Gaicia así como o Real Decreto Lexislativo 5/2015 do 30 de outubro polo que se aproba o texto refundido da Lei do Estatuto Básico do Empregado Público. Segundo se estableza en cada contrato de conformidade coas necesidades do concello. Oposición.37,5 horas semanais de luns a domingo cos descansos establecidos por lei de ser o contrato a xornada completa, ou a parte proporcional que se estableza en cada caso. As vacacións e a xornada adaptaranse ás necesidades do servizo. O salario bruto será de 870,31 euros brutos mensuais para a xornada completa, paga extra aparte. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderá participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún estado en virtude dos tratados internacionais celebrados pola Unión Europea e ratificados por España cando sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. b) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. c) Non ter sido separado, mediante expediente disciplinario, do servizo de calquera Administración Pública, nin atoparse inhabilitado para o exercicio das funcións públicas por sentenza firme. Serán requisitos específicos en aplicación do disposto no artigo 56.3 da Lei 7/2007 o seguinte: Dacordo coa Resolución do 3 de novembro de 2015, da Secretaría de Estado de Servizos Sociais e Igualdade ( BOE núm.274 do 16/11/2015) que dí así: Los cuidadores, las cuidadoras, los gerocultores y gerocultoras que presten sus servicios en centros o instituciones sociales deberán acreditar la cualificación profesional de Atención Sociosanitaria a Personas Dependientes en Instituciones Sociales, establecida por el Real Decreto 1368/2007, de 19 de octubre, según se determine en la normativa que la desarrolle. A tal efecto, se considerarán los siguientes títulos y certificado: - El título de Técnico en Cuidados Auxiliares de Enfermería establecido por el Real Decreto 546/1995, de 7 de abril, o los títulos equivalentes que establece el Real Decreto 777/1998, de 30 de abril, o el título de Técnico en Atención a Personas en Situación de Dependencia, regulado por el Real Decreto 1593/2011, de 4 de noviembre, o el título equivalente de Técnico de Atención Sociosanitaria, establecido por el Real Decreto 496/2003, de 2 de mayo, o en su caso, cualquier otro título o certificado que se publique con los mismos efectos profesionales. - El certificado de Profesionalidad de Atención Sociosanitaria a Personas Dependientes en Instituciones Sociales, regulado por el Real Decreto 1379/2008, de 1 de agosto. - Quienes realicen las funciones de asistencia personal a personas en situación de dependencia, previstas en el artículo 19 de la Ley 39/2006, de 14 de diciembre, de Promoción de la Autonomía Personal y Atención a las personas en situación de dependencia, deberán acreditar la cualificación profesional de Atención sociosanitaria a personas en el domicilio, establecida en el Real Decreto 295/2004, de 20 de febrero, según se determine en la normativa que la desarrolla. A tal efecto, se considerarán las titulaciones o los certificados de profesionalidad referidos en el apartado anterior en relación con los cuidadores, las cuidadoras, los gerocultores y las gerocultoras, así como el Certificado de profesionalidad de atención sociosanitaria a personas en el domicilio regulado por el Real Decreto 1379/2008, de 1 de agosto, o el equivalente certificado de profesionalidad de la ocupación de auxiliar de ayuda a domicilio, regulado en el Real Decreto 331/1997, de 7 de marzo, o en su caso, cualquier otro título o certificado que se publique con los mismos efectos profesionales. De presentar esta documentación os/as aspirantes que estean en posesión do Celga 2 ou equivalente estarán exentos da realización de proba de acreditación do coñecemento do galego. De non acreditarse o coñecemento do galego por non presentar méritos neste apartado será obrigatoria a realización dun exercicio- entrevista na data fixada pola Comisión seleccionadora: Exercicio de coñecemento de galego, de carácter obrigatorio e eliminatorio. Consistirá nunha proba oral nun tempo máximo de dez minutos. O exercicio será cualificado de apto ou non apto e terá carácter eliminatorio ( artigo 51 Lei emprego público de Galicia 2/2015 de 29 de abril). O Concello de Boimorto dará publicidade á convocatoria e as bases de selección por anuncios no taboleiro de edictos do Concello, na páxina web e Boletín oficial da provincia. As instancias, xunto co resto de documentación mínima que os aspirantes deben presentar solicitando participar no proceso selectivo poderan presentarse no modelo Anexo II, dirixiranse á Sra. Alcaldesa do Concello de Boimorto, e presentaranse no Rexistro Xeral do Concello de Boimorto, en horario de 9:00 a 15:00 horas de luns a venres, no prazo de 5 días hábiles contados a partir do día seguinte a súa publicación no Boletín Oficial da Provincia. As instancias, xunto coa documentación precisa, tamén poderán remitirse na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. No caso de non ter presentado no rexistro municipal os aspirantes deberán remitir un fax 981516045 ou un e-mail ao seguinte correo: correo@boimorto. es, coa copia da solicitude debidamente rexistrada dentro do prazo de presentación. A instancia acompañarase de.- Fotocopia do DNI.- O Celga 2 ou equivalente ( de ser o caso). As persoas aspirantes que acrediten o coñecemento de lingua galega, con carácter previo e de maneira normativamente establecida quedarán exentas da súa realización e daráselles por superada esta proba coa cualificación de apto/a.- Copia dos títulos ou declaración ou certificado de estar en condicións de obtelos títulos esixidos nas bases para a praza antes da sinatura do correspondente contrato.- Toda a documentación acreditativa do cumprimento dos requisitos de participación contados na cláusula sétima destas bases. A documentación deberá ser fotocopia, sen ser precisa a copia cotexada; presumirase documentación auténtica, e unicamente será requerida a presentación de documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. A documentación presentada deberá ir acompañada pola solicitude que aos interesados se lles facilitará no rexistro do Concello. A Comisión seleccionadora estará composta por un presidente, un secretario, e tres vogais de conformidade co artigo 60 do Real Decreto lexislativo 5/2015 do 30 de outubro, polo que se aproba o Texto refundido da lei do estatuto básico do empregado público.1.- Todos/as os/as vogais deberán contar con titulación igual ou superior á esixida como requisito dos aspirantes. A Comisión seleccionadora non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De todas as reunións que faga a Comisión o/a secretario/a redactará acta. As decisións se adoptarán por maioría de votos dos membros presentes resolvendo en caso de empate o voto de calidade do/a presidente/a da Comisión.2.- Os membros da comisión absteranse de intervir e comunicarano á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.3.- A Comisión resolverá todas as dúbidas que xurdan en aplicación das presentes bases, así como, nos casos non previstos polas mesmas.4.- A Comisión poderá dispoñer a incorporación aos seus traballos de asesores, con voz e sen voto para as probas en que así o estimen necesario ou conveniente. Os anteditos asesores actuarán con voz e sen voto; limitaranse ao exercicio das especialidades técnicas en base ás cales colaboran na respectiva Comisión.5.- Os membros concorrentes ás sesións da Comisión e para os efectos de percepcións de asistencias clasificaranse consonte o disposto no artigo 33 do Real Decreto 462/2002 sobre indemnizacións por razóns de servizo.6.- O alcalde, vista a proposta da Comisión, procederá á ditar a Resolución correspondente que aprobará a formación da bolsa. As resolución da Comisión vinculan á administración sen prexuízo de que esta, de ser o caso, poida proceder a súa revisión de acordo co previsto no artigo 106 e seguintes da Lei 39/2015, do 1 de outubro do Procedemento Administrativo Común das Administracións Públicas. A composición da Comisión seleccionadora darase a coñecer xunto coa relación definitiva de admitidos. Rematado o prazo de presentación de solicitudes, serán publicadas no taboleiro de anuncios do Concello e na páxina web as listas de admitidos e excluídos coa motivación da exclusión elevándose a definitiva a lista provisional de admitidos de non existir excluídos e de outorgando de dous días hábiles aos excluídos, no seu caso, para alegacións sendo necesaria aprobación de lista definitiva. Trala lista provisional elevada a definitiva ou lista definitiva de admitidos a Comisión seleccionadora procederá á realización da oposición os/as aspirantes admitidos/as. A formación da bolsa realizarase de conformidade co previsto nas presentes bases, polo sistema de oposición cos/as candidatos/as que no prazo establecido presentaran a súa documentación. O resultado do proceso para farase público mediante a publicación da correspondente acta/anuncio da Comisión seleccionadora no taboleiro de edictos e na páxina web do concello. Cos aspirantes que superaron a oposición, con alomenos 10 puntos formarase unha bolsa de traballo segundo a orde de puntuación obtida para nomeamento interinos ou contratacións temporais no posto de xerocultor/ auxiliar de xeriatría da Residencia de persoas maiores e Centro de día do Concello de Boimorto de acordo coas seguintes normas: 11-1.-Os chamamentos aos aspirantes. Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefónicamente. Neste suposto, o/a empregado/a público/a que as realice fará constar mediante informe a súa realización, e se tiveron ou non resposta. Antes da sinatura do contrato o Concello poderá acordar que o traballador se someta a un recoñecemento médicopsicolóxico que evalue a sua adecuación ao posto a desempeñar.11.2.- Suspensión dos chamamentos.1. De oficio. A aceptación dun chamamento suporá a suspensión dos chamamentos ata que cese o primeiro nomeamento.2. Por solicitude do/a interesado/a. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión.11.3.- Mellora No caso de que algún integrante da bolsa de traballo estivera contratado e fora a realizarse un novo chamamento que obxectivamente poda considerarse como de mais longa duración ou de maior xornada poderá solicitar ser contratado ou nomeado con preferencia aos seguintes na lista. O órgano competente o acordará sempre que non supoña menoscabo para o servizo.11.4.-Situación na bolsa de traballo.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.2. Os integrantes da bolsa de traballo que, sendo convocados para facer efectiva a contratación ou nomeamento segundo o disposto na base undécima, non se presentaran ou renunciaran a esta, perderán os seus dereitos quedando excluídos da lista por un mes, debendo solicitar de novo a súa inscrición unha vez transcorrido o dito prazo.3. Os integrantes da bolsa de traballo que renuncien á continuidade no desempeño dun posto de traballo perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo.11.5.- Nomeamentos e cesamentos. Poderán conferirse contratacións laborais temporais para o desempeño do posto de traballo que se atope vacante ou non, neste último caso será causa suficiente a situación de ILT ou vacacións permisos licenzas do seu titular. Previo ao nomeamento deberá solicitarse informe de existencia de crédito á Intervención Municipal. Unha vez comparecera o aspirante chamado segundo o orde da Bolsa de Traballo, o Sr. Alcalde por Resolución procederá ao seu nomeamento para o desempeño do posto de traballo. O cesamento producirase polo transcurso do prazo ou causa da contratación prevista ou por Resolución da Alcaldía de conformidade co establecido na lexislación vixente.11.6.- Extinción da bolsa de traballo. A bolsa de traballo formada como consecuencia do proceso selectivo que regulan as presentes bases extinguirase unha vez transcorridos dous anos a contar dende a data de publicación no taboleiro de edictos e na páxina web do concello da Resolución da alcaldía que a aprobe, podendo ser obxecto de prórroga por causas debidamente xustificadas e motivadas. No BOP publicarase anuncio comprensivo do acordo de aprobación da convocatoria, do prazo de presentación de solicitudes e das bases do proceso selectivo. No taboleiro de anuncios e na páxina web do Concello publicaranse as bases íntegras do proceso selectivo e os resultados do proceso de selección. O contrato formalizarase a requerimento da Administración acreditado presentado polos/as aspirantes: A) Certificado médico oficial, acreditativo de non padecer enfermidade ou minusvalía que impida exercer a función propia a realizar. B) Declaración xurada de non estar incurso en incompatibilidade para ser persoal da/s Administración Pública segundo o disposto na Lei 53/1984 do 26 de decembro e non ter sido separado mediante expediente disciplinario do servizo de ningunha administración pública nin acharse inhabilitado para o exercicio das funcións públicas. Esta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida pola Lei 39/2015, de 1 de outubro, do Procedemento Administrativo Común das Administracións Públicas Oposición praza xerocultor/ auxiliar de xeriatría da Residencia de persoas maiores e Centro de día do Concello de Boimorto ( Máximo 24 puntos) - Constará dunha probra práctica de carácter obrigatorio e eliminatorio, na que haberá que realizar un exercicio práctico consistente na realización dalgunha tarefa relacionada coas funcións do posto de traballo ( colocación e recepción de usuarios, control de medicación, aseo, etc.). Durante a realización da proba práctica a Comisión seleccionadora poderá formular as preguntas que considere oportunas para unha mellor valoración das capacidades do aspirante. Valoración de 0 a 24 puntos, debendo acadar unha puntuación mínima de 10 puntos. A puntuación será motivada polo nivel de coñecementos do servizo, claridade/ concreción, coherencia/ adaptación ás necesidades do centro de Boimorto e aspectos prácticos e innovadores. D./Dna., con DNI número. e domicilio a efectos de notificacións e comunicación en. CP.; localidade.; telf.; EXPÓN: I.- Que ten coñecemento da convocatoria publicada e bases para a formación da I bolsa de traballo xerocultor/ auxiliar de xeriatría da Residencia de persoas maiores e Centro de día do Concello de Boimorto II.- Que está en posesión de todos e cada un dos requisitos esixidos nas bases de selección. Polo exposto, SOLICITA: Ser admitido ao correspondente proceso selectivo, aportando a estes efectos a documentación que se achega. Lugar e data Asdo.: DOCUMENTACIÓN QUE SE ACHEGA.- Fotocopia do Documento Nacional de Identidade.-.-.-. (no caso de ser necesario continuarase ao reverso enunciando a documentación que se achegue) SRA. ALCALDESA-PRESIDENTA DO CONCELLO DE BOIMORTO (A CORUÑA) Boimorto, martes 28 de novembro de 2017 A alcaldesa – presidenta Asdo.- Maria Jesus Novo Gomez